hindi na nanghuhuli sa bitag at hindi na rin nagpuputol ng kahoy; sa dahilang bumuti na ang kabuhayan ay naggagawa na lamang ng walis. ang kaniyang anak na si tales (palayaw ng telesforo) ay nakisama muna sa isang namumuhunan; ngunit ng malaunan, ng magkaroon ng dalawang kalabaw at mga ilang daang piso, ay gumawa na sa sarili, na katulong ang kaniyang ama, ang kaniyang asawa at ang kaniyang tatlong anak. hinawan nga at lininis ang makapal na gubat na nasa labasan ng bayan na inakala nilang walang may ari. nang kanilang ginagawa ang lupa at maayos ay linagnat na isa isa silang mag aanak at namatay ang ina at anak na panganay na si lucia, na nasa katamtamang gulang. ang bagay na iyon na sadyang ibinibigay ng pagkakabungkal ng lupa na sagana sa sarisaring bagay, ay inakala nilang higanti ng mga laman lupang naninirahan sa gubat, kayat kinalamay nila ang kanilang loob at ipinagpatuloy ang gawain sa pag asang lumipas na ang pagkamuhi ng espiritu.